تورکیه خوفسیزلیک کوچلری تامانیدن هاتای ولایتی امانوس تاغلری منطقه سیده بولووچی ترور تشکیلاتی پی کاکاگه قره ته یلدیرم-5 عملیاتی باشله تیلدی.
تورکیه جمهوریتی ایچکی ایشلر وزیری سلیمان سویلو، انقره ده "آفت کریمینال تیکشیروو ابتدائی تعلیم بیریش کورسی آچیلیش پروگرامی" گه قتنشدی.
سویلو جنابلری بوجایده قیلگن صحبتیده،
"1 مینگ 448 پرسونلیمیز بیلن بوگون ایرته لب امانوس تاغلریده یلدیرم – 5 عملیاتی باشله تیلدی" دیدی.
ایچکی ایشلر وزیری سلیمان سویلونینگ بیاناتی نینگ آرتیدن ایچکی ایشلر وزیرلیگی تامانیدن هم یازمه بیانات بیریلدی. بو بیاناتده عملیاتگه آدانا جاندارم حوزه قومندانلیگی باشقروویده جاندارم کوماندو، جاندارم خاص حرکات، پولیس خاص حرکاتی و خوفسیزلیک امنیتی گروهیدن عبارت 1 مینگ 448 ته پرسونل نینگ قتنشگن لیگی اورغولندی.
یورت ایچیده تروریزم نینگ بوتونله ی اورته دن کوتریلیشی اوچون آلیب باریلگن یلدیریم 1-2-3-4 عملیاتلری چوکاتیده بوگونگچه توپلم 15 ته تروریست جنگری نینگ تاثیرسیز وضعیت گه کیلتیریلگن لیگی بیلدیریلدی.
ینه خوددی شو عملیاتلرده 30 ته سوم، باش پناه و دیپونینگ یوق قیلینگن لیگی انچه قورال و مهمات قولگه کیریتیلگن لیگی قید ایتیلدی.
مذکور بیاناتده،
"یلدیرم عملیاتلری، خلقیمیزنینگ همکارلیگی بیلن ایشانچلی، قرارلی و یوتوقلی بیر شکلده دوام ایتماقده دیر" دییلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
